stanford-oval/wikipedia huggingface dataset:
הסילמריליון - גזעים
עצנים - רועי העצים

העצנים (Ents, שבחלק מהתרגומים נקראים אנטים) הם גזע עתיק, שהופיע בארץ התיכונה עוד לפני העלפים, והם דומים לעצים בצורתם החיצונית. האנטים נוצרו בידי אילובטר לבקשתה של יבנה לאחר שהיא למדה על קיומם של הגמדים (גמדאים), ילדי אולה. האנטים נועדו להיות "רועי העצים" ומטרתם הייתה להגן על היער מפני אורקים, גמדים וסכנות אחרות. בנוסף הם אחראים על שמירת הסדר בין העצים ביערות שבהם לעצים יש מחשבות, רגשות, ורצונות משלהם. האנטים לא ידעו לדבר עד שהעלפים לימדו אותם. בעבר רבים מהם חיו ביערות בלריאנד. מספרם לא גדול ומזה הרבה זמן אין להם ילדים כי נשות העצנים נעלמו ואף אחד לא יודע איפה הן. בסוף העידן השלישי חיו רוב העצנים ביער פנגורן, והנודע ביותר מביניהם היה העצן הזקן זקנעץ.
במלחמת הטבעת העצנים החליטו, לאחר לבטים רבים ובהשפעתם של מרי ופיפין שנקלעו ליער פנגורן, לתקוף את סרומן הקוסם בגלל הנזקים שהאורקים שתחת מרותו גרמו ליער. בהתקפתם הם הרסו את מצודתו של סארומן אייסנגרד (חוץ מהצריח אורתנק שבמרכזה) והפכו אותה ואת העמק שמסביבה (נן־קורוניר) ליער.
אורקים

האורקים הם מלוכלכים ומכוערים, אכזריים ואלימים, אומללים וקודרים. ביכולתם אך ורק להרוס, והם יצורים שטופי שנאה אפילו כלפי בני מינם. מקורם המוחלט של האורקים אינו ברור. בעוד שבנו של טולקין, כריסטופר, כתב בסילמריליון שהאורקים נוצרו מבני לילית שעונו ועוותו בידי מורגות', טולקין מעולם לא קבע חד משמעית מהו מקורם.
בספרי שר הטבעות מהווים האורקים את עיקר צבאותיהם של כוחות הרשע, סאורון וסארומן, ושורצים בהמוניהם ברחבי הארץ התיכונה, בעיקר במורדור. כוחם העיקרי נובע ממספרם הרב. סארומן פיתח זן משופר של אורקים - אורוק-האי.
טרולים

בארץ התיכונה טרולים הם יצורים גבוהים מאוד (גובהם הוא כמעט 3 מטר), דמויי אדם, חזקים ובעלי אינטלקט דל. הם מחולקים למספר זנים: טרולי גבעות, טרולי הרים, טרולי שלג, טרולי מערות וטרולי אבן. הטרולים מתאבנים כאשר הם נחשפים לאור.
כמו אורקים ישנו גם זן מיוחד אשר לא מתאבן בשמש.
הוביטים

הוביטים הם יצורים נמוכי קומה, תת-גזע של בני האדם, שקומתם מגיעה לכמחצית קומתו של אדם. הם יצורים עליזים האוהבים שקט ונוטים להתרחק מחברתם של בני גזעים אחרים.
מקום מגוריהם הראשון היה בשוליים הצפון מערביים של יער-אופל. הם נדדו משם כנראה קצת אחרי שנת 1000 לעידן השלישי, עברו את הרי האובך והגיעו לאזור ארידור שבמערב הארץ התיכונה. במסעם הם התפלגו לשלוש קבוצות: בני פלוהיד, שנדדו בצפון ארידור, בני הרפוט, שנדדו במרכז ארידור, ובני סטור, שנדדו בדרום ארידור. לאחר זמן נוצרה קהילה גדולה של הוביטים במחוז ברי, אזור מבודד השוכן בצומת דרכים בארידור. בשנת 1601 עזבו שני הוביטים מבני פלוהיד, האחים מרצ'ו ובלנקו, את ברי וחצו את נהר הברנדיון ששכן ממערב לברי בראש קבוצה גדולה של הוביטים. המלך של ארנור, הממלכה ששלטה באותו זמן על כל האזור הזה בארידור, העניק להם את האדמות שממערב לברנדיון. בשנים שלאחר מכן הצטרפו אליהם רוב ההוביטים והם קראו לארצם החדשה הפלך.
במלחמת הטבעת נודעה חשיבות לארבעת ההוביטים פרודו בגינס, סמויז גמג'י (סם), מריאדוק ברנדיבאק (מרי) ופרגרין טוק (פיפין), שהשתתפו בחבורת אחוות הטבעת. במהלך המלחמה ניסה הקוסם הרע סארומן להשתלט על הפלך ולהרוס את נופיו אך ארבעת ההוביטים (כשחזרו ממסעם) הצליחו למנוע זאת.
וארגים

הווארג הוא יצור טורף, הווארג דומה לזאבים אך גדול יותר, חכם יותר, ואנטלגנטי יותר. הווארג הם חיות היודעות להתנהל ולדבר זה עם זה, והם מסתובבים בלהקות ליד הרי הערפל. בספריו של ג'.ר.ר. טולקין, הווארגים הם זאבים רשעים, בעלי בריתם של האורקים, ומשמשים להם כמו חיות רכיבה.
ענקי הרים

הענקים שוכנים בהרי הערפל ומופיעים בהוביט כשגנדלף אומר לגמדים שיבקש מאחד מהם לחסום כניסה למאורת הגובלינים.
דרקונים

הדרקונים נוצרו בידי מורגות' בעידן הראשון, כאשר גלאורונג הופיע הראשון. סביר להניח שמורגות' יצר אותם על ידי השחתה של חיות לא ידועות אחרות באומנויותיו האפלות.
דרקונים > גלאורונג

גלאורונג, שכונה "אבי הדרקונים", היה הדרקון הראשון שנוצר על ידי מורגות' בשהותו באנגבנד, בני-הלילית ובני-האנוש והאדיין החזיקוהו במצור. אף על פי שלא היה הגדול מביניהם, עוצמתו הייתה מספיקה על מנת לאפשר למורגות' לפרוץ את המצור על אנגבנד במהלך הקרב שכונה "קרב להבת-הפתע", דגור ברגולך, ולהטות את הכף לטובת מורגות'.
דרקון זה הצטיין בערמומיותו ותבונתו הרבה, והיה בעל יכולת לכשף את דעת יריביו ולשתול מחשבות שווא בראשם.
סופו היה שנקטל בידי טורין טורמבר, שדקר את בשר בטנו החשופה באמצעות חרבו השחורה גורתנג.
דרקונים > אנקאלגון

אנקאלאגון, הידוע בכינויו אנקאלאגון השחור, נוצר בעידן הראשון באנגבאנד, בידי מורגות' והיה לדרקון הגדול ורב-העוצמה ביותר בתולדות הארץ התיכונה.
במלחמת החרון, שבה צבא הוולאר נחת על חופי בלריאנד על מנת לסיים את שלטונו של מורגות' ולכלוא אותו, אנקאלאגון הנהיג לגיון דרקונים מעופפים כה חזקים עד אשר היוו איום גדול על התקדמות צבא הוולאר, ונאמר על הדרקון עצמו שהיה כה גדול שהסתיר במעופו את השמש, הדרקונים הרחיקו את צבאות הוולאר ממעוזו של מורגות', עד אשר אארנדיל החצי אלף, ירד מהשמיים עם ספינתו - ווינגילוט, ונלחם בדו־קרב שארך יום כנגד הדרקון וניצח בו. כאשר הובס, אנקאלגון נפל מהשמיים על צוקי תנגורודים וגרם להתמוטטותם עקב משקלו העצום.
נאמר על אנקאלאגון שהאש שנשף הייתה הלוהטת ביותר משאר דרקוני הארץ התיכונה, עד כי גנדלף שיער כי ביכולתה להמיס אפילו את הטבעת האחת.
דרקונים > סקתה

סקתה היה דרקון קר (שאינו נושף אש) אשר השתקע בהרים האפורים בצפון הארץ התיכונה, שם הטיל מוראו על גמדים ואף הרס את יישוביהם בהרים ושדד את אוצרותיהם.
סקתה נקטל בידי פרם בנו של פרומגר, כאשר חדר למאורתו וקטל אותו.
השלל נלקח בידי אנשי האאותאוד, דבר שעורר מחלוקת רבה בינם לבין הגמדאים, שטענו שהאוצר שייך להם, ועל אנשיו של פראם להחזירו. פראם סירב על כך, ופתח במלחמה עימם, שבה גם נקטל.
לאחר לחימה ממושכת הגיעו שני הצדדים לפשרת חלוקת האוצר, והאאותאוד לקחו אותו דרומה כשהתיישבו ברוהן והפכו לרוהירים.
דרקונים > סמאוג

סמאוג (מההוביט) היה הדרקון ששלט על ארבור, ממלכת הגמדאים הגדולה ביותר. הוא גירש את הגמדים מההר ושלט על כל כלי הזהב והכסף ואבני החן היקרות כולל הארקנסטון היקרה שהייתה סמל הגמדים. בספר "ההוביט" הגיעו בני שושלת דורין אל ההר כדי לקבל עליו שלטון מחדש. בסוף הספר פונה סמאוג אל עיר האגם והשמיד אותה, אך נורה למוות על ידי ברד הקשת.
יצורים אחרים > ביאורן

ביאורן או משנה העור (מההוביט) פגש את "תורין ושות'" במסעם לארבור, הוא גר בין הרי הערפל ליער-אופל, הוא מסוגל לשנות את גופו לגוף של דב. למרות היכולות הייחודיות שלו, ביאורן היה, ככל הנראה, בן אדם.
יצורים אחרים > תום בומבדיל

תום בומבדיל הוא יצור עתיק דמוי-אנוש מגזע לא ידוע. נאמר עליו שהוא הקדום מכל היצורים החיים בארץ התיכונה. בספר "שר הטבעות" הוא מסייע להוביטים בתחילת מסעם לריוונדל.
תרשים של מומאק שצויר בידי מעריץ
איור של גמד לוחם חמוש בגרזן קרב.
עץ המגולף בדמותו של אנט, מוצג ביריד פרימונט בסיאטל, וושינגטון
אלי פיניש

| --- | --- |

 לידה:  17 ביוני 1975 (בן 49) ישראל נתניה, ישראל
 מדינה:  ישראל 
 תקופת הפעילות:  מ-1996
 פרופיל ב-IMDb
 
אלי פיניש (נולד ב-17 ביוני 1975) הוא קומיקאי, שחקן, חקיין, מדבב וסטנדאפיסט ישראלי, ידוע כחבר צוות בתוכנית הסאטירית "ארץ נהדרת", וכשותפו של מריאנו אידלמן בצמד הקומי "אלי ומריאנו".
ביוגרפיה

פיניש גדל בנתניה לאב שעלה מתוניסיה, ולאם שעלתה ממרוקו. כשהיה בן תשע, נפטרה אימו ממחלת הסרטן.
הוא למד בתיכון שרת בנתניה.
ב-1996 מיד בתום שירותו הצבאי, למד משחק בבית הספר לאומנויות "הבוסתן" בנתניה.
קריירה

הוא פרץ לראשונה לתודעת הקהל כשהופיע לצד מריאנו אידלמן, בן כיתתו מהתיכון, בפינת הסטנד-אפ בתוכנית הבידור של דודו טופז "הראשון בבידור". הצמד קיבל פינה קבועה בתוכנית, והם השתתפו בה במשך שנתיים.
עקב הפרסום וההצלחה הרבה לה זכו, העלה הצמד את מופע הסטנד-אפ "אלי ומריאנו עוברים על הצחוק", איתו הופיעו ברחבי הארץ וגם בעולם. ב-2001 הופיעו בתפקיד אורח בסדרה בסדרה "שוטטות" ששודרה בערוץ 2, ובסדרה משלהם בשם "אחלה סרט", וב־2002 הוציאו לשוק דיסק די-וי-די עם קטעים נבחרים ממופע הסטנדאפ שלהם. במקביל הם הופיעו בתוכנית הסטנד-אפ המיוחדת של ערוץ ביפ "לא נפסיק לצחוק", לצד קומיקאים כאסי כהן, טל פרידמן ורותם אבוהב. באותה השנה גם השתתף ב"פסטיגל מהסרטים" לצידם של מריאנו אידלמן, יהודה לוי, סופי צדקה, טל מוסרי ועוד.
ב-2003 הופיע פיניש בשתי סדרות היחיד "אלי נגד העולם" ו"הדרבי הגדול", ששודרו אף הן בערוץ ביפ. בנוסף באותה השנה גם התארח בעונה השנייה של סדרת הילדים הקומית "גור ואוח" ששודרה בג'טיקס גילם את מישל קקון הקוסם הנודע.
מאז 2003 מופיע פיניש בתוכנית הסאטירה "ארץ נהדרת" המשודרת בקשת 12. בתוכנית חיקה פיניש, לצד בדרנים כמו איל קיציס, טל פרידמן ומריאנו אידלמן, מגוון דמויות שהיו פופולריות, ביניהן עוזי כהן, יאיר לפיד, שמעון פרס, משה קצב, בנימין בן אליעזר, עמיר בניון, משה כחלון, אלי ישי, דודי אמסלם וזופר אבדיה.
ב-2004 הוציא מיני אלבום מוזיקלי ובו השיר "זמר מועדונים".
ב-2005 שיחק תפקיד דרמטי ראשון בסדרה של יאיר לפיד "חדר מלחמה"; הוא הופיע שם לצד איילת זורר וליאור אשכנזי.
ב-2006 כיכב בתפקיד דרמטי נוסף בסרט הטלוויזיה "משכנתא" בבימויים של שרון מימון וטל גרניט, שהוקרן תחילה בפסטיבלים ובהמשך שודר בערוץ 2. בסוף אותה שנה החל פיניש לככב בסדרה "לא הבטחתי לך" של יס, לצד גורי אלפי ודני גבע.
ב-2010 גילם את המלך ברע בסרט של חבורת "ארץ נהדרת", "זוהי סדום".
ב-2012 כיכב בתפקיד ראשי (גולן) בסרטו של שמי זרחין "העולם מצחיק". באותה שנה השתתף פיניש ב"ספיי פסטיגל" לצד אליאנה תדהר, תובל שפיר, יעל בר זוהר ועוד.
ב-2013 שיחק בסדרה הקומית ״מלבי אקספרס״ ששודרה בערוץ 10 גילם את מישל, בנו של הרב שריקי.
ב-2014 הוא השתתף בסרט "שושנה חלוץ מרכזי" בבימויו של שי כנות, בו גילם עבריין צמרת חסר רחמים בשם כושי בוקובזה. באותה שנה הוא השתתף גם בפסטיגל בתפקיד שליט אואזיס לצד מריאנו אידלמן.
ב-2016 השתתף בתוכנית "תריץ אחורה" ששודרה בטלוויזיה החינוכית הישראלית. באוגוסט אותה שנה החל להצטלם לסיטקום "צפוף" של ערוץ זום.
ב-2021 השתתף בעונה הראשונה של סדרת דרמת המתח "השוטרים" של קשת 12.
באוקטובר 2023 השתתף בהקלטה המחודשת לשיר "יותר מזה אנחנו לא צריכים" של שלמה ארצי עם כל משתתפי "ארץ נהדרת" לזכר הנרצחים ולמען החטופים והנעדרים במלחמת חרבות ברזל.
ב-2024 השיק פיניש מופע סטנדאפ יחיד.
קריירה > קריירת דיבוב

ב-2004 דיבב את דמותו של ארני בסרט "תפוס ת'כריש" לצד שלמה בראבא ומריאנו אידלמן.
ב-2008 דיבב את דמותו של הורטון בגרסה העברית לסרט הורטון שומע מישהו.
מ-2012 עד 2021 פיניש השתתף בקמפיינים המונפשים של "ביטוח ישיר", בהפקת חברת באומן בר ריבנאי, שבהן הוא דיבב את יונה לצד טל פרידמן שדיבב את יוניאל.
חיים אישיים

פיניש היה נשוי לליטל (לוליק) גת, ולהם בן אחד.
פיניש ניהל במשך שנתיים זוגיות עם השחקנית דנה פרידר.
ב-2017 התארס לבת זוגו, מדריכת הגלישה שלי לביא. השניים נישאו ב-6 באוקטובר 2017. ב-2 ביולי 2018 נולדה לשניים בת. באוגוסט 2020 השניים נפרדו.
פיניש נמצא בזוגיות עם מיטל כהנא, מורה ליוגה.
פיניש מתגורר בנתניה. בפברואר 2023 ביתו עלה באש ונשרף כליל.
הערות שוליים

↑  רינת גור, מילה של גבר, באתר ynet, 23 ביוני 2004
↑  שלמה ארצי וארץ נהדרת - יותר מזה אנחנו לא צריכים 2023, נבדק ב-2023-10-26
↑  מאחורי הקלעים: כך עשו את פרסומת היונים של ביטוח ישיר, באתר "מזבלה", 23 באוגוסט 2012
↑  יפעת הללי אברהם, ‏אלי פיניש מתגרש בפעם השנייה, באתר ‏מאקו‏, 8 באוגוסט 2020
↑  מאור בן הרוש‏, פרסום ראשון: אלי פיניש בזוגיות ולא תאמינו מה הפרש הגילים, באתר וואלה, 3 בינואר 2024
↑  מאור בן הרוש‏, לא מצחיק: ביתו של אלי פיניש עלה באש ונשרף כליל, באתר וואלה, 15 בפברואר 2023
| ארץ נהדרת |
| --- | --- | --- |
| כותבים ראשיים ויוצרים | דוד ליפשיץ • מולי שגב • אסף שלמון |  |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • איל קיציס • אסי כהן • תמיר בר • אוראל צברי |  |
| משתתפי עבר | אורנה בנאי • אודי כגן • מאור כהן • דב נבון • יעל פוליאקוב • אילן פלד • טל פרידמן |  |
| הפקות ספין-אוף | זוהי סדום • הפרלמנט • עוד כותרות |  |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |  |
| --- | --- |
בקרת זהויות :  NLI: 987007450296205171  VIAF: 8392148269750005230001   WorldCat (עם VIAF): 8392148269750005230001
הנשיא הנבחר של ארצות הברית

| --- | --- |


 איוש נוכחי:  אין
 תאריך כניסה לתפקיד:  6 בנובמבר 2024
 דרכי מינוי:  הבחירות הכלליות לנשיאות
 תחום שיפוט:  ארצות הברית ארצות הברית
 משך כהונה קצוב:  התקופה שבין פרסום תוצאות הבחירות לבין השבעת הנשיא (75 יום)
 ייסוד המשרה:  1789 
 איוש אחרון:  דונלד טראמפ
 
הנשיא ג'ורג ווקר בוש מארח את הנשיא הנבחר ברק אובמה לפגישה המסורתית יום לאחר הבחירות בבית הלבן.
הנשיא הנבחר של ארצות הברית (באנגלית: President-Elect) הוא האדם שזכה בבחירות לנשיאות ארצות הברית, אך טרם נכנס לתפקידו כנשיא ארצות הברית. אין אזכור מפורש בחוקה האמריקאית למעמדו ולסמכותיו של הנשיא הנבחר וזה למעשה מונח לא רשמי שמשמש בעיקר את התקשורת האמריקאית. נשיא מכהן שזכה בבחירות בקדנציה שנייה בדרך כלל איננו מכונה בתקשורת "הנשיא נבחר" מאחר שהוא כבר בתפקיד הנשיא ואינו עומד להיכנס אליו.
מונח דומה משמש במקרה של סגן נשיא שטרם נכנס לתפקידו ונקרא בהתאם "סגן הנשיא הנבחר של ארצות הברית". כאשר סגן נשיא נאלץ לרשת את תפקיד הנשיא (לאור היותו הראשון בסדר הירושה של נשיא ארצות הברית) כאשר הנשיא מת, התפטר או הודח, הסגן אינו מכונה "הנשיא הנבחר". כאשר סגן נשיא מכהן מתמודד ומנצח בבחירות לנשיאות הוא אכן מכונה "הנשיא הנבחר".
דונלד טראמפ הוא הנשיא הנבחר האחרון, וקיבל את התואר לאחר שניצח את קמלה האריס שהייתה סגנית הנשיא היוצא בבחירות לנשיאות שנערכו ב-2024.
מתוך 46 נשיאים רק כ-37 נבחרו בבחירות, הנשיאים שכיהנו בתפקיד הנשיא אך לא נבחרו בבחירות היו: ג'רלד פורד שכיהן בתפקיד לאחר התפטרותו של הנשיא ריצ'רד ניקסון, לינדון ג'ונסון שכיהן בתפקיד לאחר הירצחו של הנשיא ג'ון קנדי, הארי טרומן שירש את הנשיא פרנקלין דלאנו רוזוולט לאחר מותו מדימום תוך-גולגולתי, ג'ון טיילר שירש את הנשיא ויליאם הנרי הריסון שמת מדלקת ריאות, מילרד פילמור ירש את הנשיא זאכרי טיילור לאחר שמת מדלקת בקיבה ובמעיים, אנדרו ג'ונסון שכיהן בתפקיד לאחר הירצחו של אברהם לינקולן, צ'סטר ארתור שירש את הנשיא ג'יימס גרפילד לאחר הירצחו, תאודור רוזוולט שירש את הנשיא ויליאם מקינלי לאחר הירצחו וקלווין קולידג' שירש את הנשיא וורן הרדינג שמת מהתקף לב.
מעמד משפטי ותנאים נלווים

בעוד יום הבחירות במדינה מתקיים תמיד ביום שלישי הראשון בחודש נובמבר שאינו חל ב-1 בנובמבר, ההצבעה הרשמית של חבר האלקטורים מתקיימת רק באמצע דצמבר וההשבעה הנשיאותית מתקיימת במרבית המקרים ב-20 בינואר. ההוראה החוקתית היחידה הנוגעת ישירות לאדם שזכה בבחירות לנשיאות היא הצורך בזמינות להישבע. במהלך התקופה שבין הבחירות עצמן לטקס ההשבעה, הנשיא הנבחר נערך באופן פעיל לביצוע חילופי התפקידים עם הנשיא היוצא (שלמעשה הפך לברווז צולע) וזאת על מנת להבטיח מסירה חלקה של המשרה.
לדברי מומחים משפטיים, השימוש בתואר "הנשיא הנבחר" הוא במרבית המקרים לא רשמי ורק מעיד על המועמד שצפוי לזכות בהצבעה חבר האלקטורים. עם זאת, המועמד אינו הופך רשמית לנשיא הנבחר עד לאחר סיום ספירת הקולות והתוצאות הסופיות בבחירות, לאחר מכן דרושה הצבעת חבר האלקטורים כדי לאשר את בחירתו של הנשיא ולבסוף הצבעת הקונגרס, שנערכת במרבית המקרים ב-6 בינואר ומאשרת באופן סופי את התוצאות.
מעמד משפטי ותנאים נלווים > החוקה

החוקה לא כללה במקור את המונח "הנשיא הנבחר" ורק לאחר שהתווסף התיקון ה-20 של החוקה החל השימוש במונח, בתיקון ה-20 יש הוראות המתייחסות למקרים שבהם הנשיא הנבחר אינו יכול להישבע אמונים במהלך טקס ההשבעה או אינו זמין לכך, סעיף 3 שבתיקון קובע כי כאשר הנשיא הנבחר אינו מצליח להגיע בצורה כלשהי (מחלה או כל דבר אחר שמונע ממנו להישבע) סגנו יהפוך לנשיא בפועל ב-20 בינואר עד אשר הנשיא הנבחר יהיה כשר לתפקד כנשיא.
מעמד משפטי ותנאים נלווים > חוק העברת הנשיאות

כמו כן הנשיא הנבחר עשוי גם להיקבע עוד לפני ההודעה הרשמית על תוצאות הבחירות וזאת על ידי מנהלו (ה-Administartor) של הגוף הקרוי "מינהל השירותים הכלליים" GSA (אנ') וזאת על פי חוק העברת הנשיאות (1963). חוק זה מסמיך את המנהל של מינהל השירותים הכלליים להוציא "מכתב וודאות". מכתב זה מזהה את הזוכים לכאורה של הבחירות הכלליות בנובמבר; זה מאפשר לנשיא הנבחר, סגן הנשיא הנבחר וצוותי המעבר למטרות קבלת מימון מעבר פדרלי, שטחי משרד ושירותי תקשורת לפני תחילת הממשל החדש והשבעת הנשיא ב-20 בינואר.
מעמד משפטי ותנאים נלווים > תנאים נלווים

הנשיא הנבחר וסגן הנשיא הנבחר מאובטחים על ידי השירות החשאי של ארצות הברית. מאז רצח רוברט פ. קנדי ב-1968, מועמדים מהמפלגות הגדולות זוכים להגנה כזו גם במהלך מערכת הבחירות.
תקופת המעבר הנשיאותית

תהליך המעבר הנשיאותי בארצות הברית מעוגן במערכת חקיקה שהתפתחה מאז 1963, המסדירה את העברת השלטון בין ממשלים. המסגרת החוקית, שהחלה בחוק המעבר הנשיאותי המקורי והתעדכנה לאחרונה בשנת 2022, מגדירה תהליך בן שלושה שלבים: שלב טרום-בחירות המתחיל באביב שנת הבחירות, שלב המעבר בין הבחירות להשבעה הנמשך כ-75 ימים, ושלב היישום במאתיים הימים הראשונים של הממשל החדש. החוק מסדיר את פעילות הנשיא היוצא, שממשיך בתפקידו במלוא הסמכויות עד להשבעת מחליפו, תוך חובה לסייע בהעברת המידע והסמכויות לממשל הנכנס.
מינהל השירותים הכלליים (GSA) ממלא תפקיד מרכזי בתהליך המעבר, כשסמכויותיו הורחבו לאורך השנים באמצעות תיקוני חקיקה. המינהל אחראי על הקצאת משאבים ותמיכה לוגיסטית לצוות המעבר של הנשיא הנבחר, תיאום העברת מידע בין סוכנויות הממשל, וקביעת "המועמד המצליח הנראה לעין" לאחר הבחירות. תהליך המעבר כולל הקמת צוותי סקירה המבקרים בכ-40 סוכנויות ממשל, תדרוכי ביטחון לנשיא הנבחר, והכנת תשתית לאיוש כ-4,000 משרות פוליטיות בממשל החדש, מתוכן כ-1,200 הדורשות אישור סנאט.
שימוש במונח

במספר נאומים ומסיבות עיתונאים שערך בסוף 2008, הנשיא הנבחר, ברק אובמה נפרסה מאחוריו כרזה עם הכיתוב "משרד הנשיא הנבחר". הוא השתמש במונח גם באתר האינטרנט שלו. הנשיא הנבחר הבא אחריו, דונלד טראמפ, עשה שימוש דומה במונח מ-11 בינואר 2017 עד השבעתו.
הנשיא הנבחר וסגן הנשיא הנבחר מקבלים הגנה בעזרת השירות החשאי של ארצות הברית. מאז ההתנקשות ברוברט קנדי במהלך התמודדותו בבחירות המקדימות של המפלגה הדמוקרטית ב-1968, הוחלט כי כל מועמדי המפלגות הגדולות יהיו זכאים להגנה במהלך כל מערכת הבחירות בה הם מתמודדים, היות שכל אחד מהם עשוי להיות הנשיא הבא של ארצות הברית.
הערות שוליים

1 2  Bomboy, Scott (6 בינואר 2017). "What constitutional duties are placed on the President Elect?". National Constitution Center. אורכב מ-המקור ב-14 בנובמבר 2020. נבדק ב-15 בינואר 2017. {{cite web}}:  (עזרה)
↑  Bolster, Karina (10 בנובמבר 2020). "Decision 2020: The meaning behind 'President-elect'". NBC12.com. אורכב מ-המקור ב-14 בנובמבר 2020. נבדק ב-14 בנובמבר 2020. {{cite news}}:  (עזרה)
↑  Kim, Noah Y. (16 בנובמבר 2020). "What do we mean when we call Joe Biden the president-elect?". Tampa Bay Times/Politifact. נבדק ב-18 בנובמבר 2020. {{cite web}}:  (עזרה)
↑  Stanley, Alessandra (8 בנובמבר 2008). "Donning the Presidential Mantle to Brave a Storm of Questions on the Economy". The New York Times. אורכב מ-המקור ב-14 בנובמבר 2020. נבדק ב-20 במאי 2010. {{cite news}}:  (עזרה)
↑  "Office of the President Elect". change.gov. אורכב מ-המקור ב-8 בנובמבר 2008. נבדק ב-2 בדצמבר 2016. {{cite web}}:  (עזרה)
↑  Houpt, Simon (11 בינואר 2017). "Trump's answer to press seeking substantive response: 'I won'". The Globe and Mail. אורכב מ-המקור ב-14 בנובמבר 2020. נבדק ב-12 בינואר 2017. {{cite news}}:  (עזרה)
↑  ברק אובמה עריק?, באתר וואלה, 14 בנובמבר 2008
↑  דיווח: השירות החשאי מתכונן להגביר את האבטחה סביב ג'ו ביידן, באתר בחדרי חרדים, 6 בנובמבר 2020
הנשיא הנבחר ברק אובמה מלווה על ידי סוכני השירות החשאי, דצמבר 2008
סיביל ברג

| --- | --- |

 לידה:  2 ביוני 1962 (בת 62) ויימאר, הרפובליקה הפדרלית של גרמניה 
 מדינה:  שווייץ, גרמניה המזרחית, גרמניה 
 מקום לימודים:  אוניברסיטת המבורג, Accademia Teatro Dimitri 
 שפות היצירה:  גרמנית 
 סוגה:  מחזה 
 יצירות בולטות:  Der Mann schläft 
 פרסים והוקרה:  פרס אלזה-לסקר-שילר למחזאות (2016)  Literaturpreis der Universitätsstadt Marburg und des Landkreises Marburg-Biedenkopf (2000)  פרס הספרות השוויצרי (2019)  Swiss Literature Award (2020)  Wolfgang Koeppen Award (2008)  Thüringer Literaturpreis (2019)  פרס נסטרוי 
 sibylleberg.com
 
סיביל ברג (בגרמנית: Sibylle Berg - מבטאים: סִיבִּילֶה בֶּרג ; נולדה ב-2 ביוני 1968 בויימאר, מזרח גרמניה) הוא סופרת ופובליציסט גרמנייה שחי בשווייץ, מחברת רומנים, מסות, סיפורים קצרים, מחזות. ברג נחשב לאחת הסופרים והמחזאים המפורסמים והמשפיעים ביותר בעולם הדובר גרמנית במאה ה-21. ספריה תורגמו ל-34 שפות ומחזותיו תורגמו ל-30 שפות, ברג זכתה ב-17 פרסים חשובים יוקרתיים לאורך הקריירה רבת השנים שלו. ראויים במיוחד לציון הם:
2016 - פרס עיוורי המלחמה למחזה שמע ).
2016 - פרס אלזה לסקר שילר למחזאות.
2019 - פרס נסטרוי ה״אוסקר״ למחזה השנה בארצות הדוברות הגרמנית.
2020 - פרס הגראן-פרי לספרות של שווייץ (הפרס החשוב ביותר במדינה זו)
2020 - פרס ברטולט ברכט לספרות.הכתיבה של ברג הושוותה לזו של קורט וונגוט, ברט איסטון אליס, מישל וולבק וויל סלף.[דרוש מקור] היא הפכה לדמות איקונית בתת-תרבויות אלטרנטיביות גרמניות, וצבר קהילת מעריצים גדולה בקרב קהילת להטב"ק ובקהילות האמנותיות באירופה.
קורות חיים

ברג נולדה ב-2 ביוני 1968 בויימאר. את ילדותו ונעוריה העביר אצל משפחת אומנה בקונסטנצה ברומניה. אביה היה פרופסור למוזיקה ואימה ספרנית. לפני שהחל את לימודיה הגבוהים בגרמניה המערבית, הוא אומנה כצוללן קרבית. למשך תקופה קצרה הוא למדה אוקיינוגרפיה באוניברסיטת המבורג ועבד בעבודות שונות. ב-1996, עברה לגור בציריך, שווייץ.
הוא נישאה בשנת 2004 ומחזיק אזרחות שווייצרית משנת 2012. הזוג מתגורר לפרקים בישראל. ברג ידועה כתומך בתנועת הסטרייט אדג'.סיביל ברג התמודדה מטעם מפלגת Der PARTEI בבחירות לפרלמנט האירופי שהתקיימו ביוני 2024  ונבחר כחברה בפרלמנט האירופי.
ספרים

הרומן הראשון של ברג ״Ein paar Leute suchen das Glück und lachen sich tot erschien״ ("כמה אנשים מחפשים אושר וצוחקים על עצמם עד מוות") יצא לאור בשנת 1997 בהוצאת רקלאם לאחר שנדחה על ידי 50 הוצאות אחרות. הספר נמכר בכ-400,000 עותקים, וממשיך להימכר גם 23 שנה מאוחר יותר.
ברג כתבה 18 רומנים. לרגל הוצאות ספריה החדשים נוהג ברג לצאת לסיבובי הופעות הדומים יותר להופעות רוק ומושכים קהל של אלפים למפגשים עימה. בשנת 2012, עם הופעת ספרה Vielen Dank für das Leben, (תודה רבה על החיים) בסיבוב ההופעות בהשתפות שחקני הקולנוע והתיאטרון קטיה רימן, מתיאס ברנדט והמוזיקאית מארי אוצ'ר.
בסיבוב ההופעות לרגל יציאתו לאור של הרומן GRM brainfuck העוסק באנגליה הנאו-ליברלית שלאחר הברקזיט, גייסה ברג את כוכב ה-Grime הצעיר בן ה-14 T.Roadz, ואת כוכבי ה-Grime הוותיקים, מייסדי Ruff Sqwad הראפרם Prince Rapid ו-Slix. בשנת 2019 יצא לאור GRM – Brainfuck, בהוצאת Kiepenheuer & Witsch ושהה חודשים ברשימת רבי המכר ומכר מאות אלפי עותקים.
מחזות

ברג כתבה 29 מחזות. בשנת 2000 בבוכום, הועלה המחזה השני שכתב Helges Leben (חיי הלגה), והוזמן לפסטיבל מולהיים לתיאטרון.
בשנת 2008 הועלתה בתיאטרון המרכזי של ציריך ההצגה Von denen die überleben (על אלו ששורדים) בשיתוף אמנים ידועי שם כ-Jon Pylypchuk, Gabríela Friðriksdóttir, ועוד.
בשנת 2013, החלה ברג לעבוד עם "תיאטרון מקסים גורקי" בברלין כשהמחזה הראשון שהועלה בו - Es sagt mir nichts, das sogenannte Draußen (מה שמכנים חוץ לא אומר לי כלום), נבחר בשנת 2014 כמחזה השנה על ידי Theater heute.
בשנת 2015, זכה המחזה Und dann kam Mirna (ואז באה מירנה) בפרס פרידריך לופט Prize על ההפקה הטובה ביותר בברלין ופוטסדם.
בשנת 2019 הוזמן המחזה Wonderland Ave (שדרת וונדרלנד) ל-Mülheim Theatertagen.
בשנת 2019, זכה המחזה "טריפטיכון-שנאה /דרכים לצאת מהמשבר" Hass-Triptychon — Wege aus der Krise ב-פרס נסטרוי על מחזה השנה במדינות דוברות הגרמנית.
המחזות של ברג הועלו ומועלים בארה״ב, בריטניה, איטליה, צרפת, ספרד, פולין, ליטא, צ'כיה סלובניה, הונגריה, טורקיה, דנמרק, שוודיה, נורווגיה, הולנד, רומניה ובולגריה.
בתרגום לעברית

2018 - תודה רבה על החיים בהוצאת ״עם עובד״..
פעילות חברתית

מעורבת בפעילות חברתית כבר שנים רבות. בשנת 2018 הוא יזמה משאל עם שעסק בהתנגדות לחוק שהתיר לחברות הביטוח לעקוב אחר מבוטחים ללא צו בית משפט.
הוא חברה ב-pretty Easy privacy או p≡p, קרן התומכת בפרטיות, תכנה חופשית ותמיכה בפרטיות לכל.
תומךת במשאל העם המתנגד להפרטת תעודות הזיהוי ודרכונים לידי אנשי עסקים פרטיים.
ב-2019 פרסםה עם נשים נוספות רשימת קאנון של נשים במדע, אמנות וספרות.
מעורבת בנושא החינוך המדעי. הוא יצרה סדרת שיחות עם מדענים מכל העולם שפורסמו במגזין השווייצרי Republik (Magazin).
תומךת באמנה לזכויות בסיס דיגיטליות של האיחוד האירופי שיצאה לאור בשנת 2016.
אורחת קבועה בכנס Re:publica.
פרויקטים אחרים

ברג כתבה אינספור כתבות בנושאי מסע, חברה, רוח ועוד עבור מיטב העיתונים באירופה כמו ה-Die ZeitNeue Zürcher ZeitungDie Presse ועוד.
משנת 2011, כותב ברג טור דו חודשי ב-Spiegel Online תחת השם S.P.O.N. – Fragen Sie Frau Sibylle (Ask Ms. Sibylle). לטור יש יותר מ-4 מיליון קוראים.
ברג מנהלת שיחות עם מדענים ומומחים בינלאומיים בכל התחומים אותם הוא מעלה בכתב במגזין הרשת השווייצרי Republik תחת הכותרת "Nerds Save The World". בשנת 2020 יצא לאור ספר בשם זה, המאחד את כל השיחות, בהוצאת Kiepenheuer & Witsch.
ברג כתבה שירים למחזות שלו וגם ליוצרים אחרים כמו ל-Sina. בשנת 2011, השיר Ich Schwöru, אותו כתבה ברג ושר sina, היה שיר השנה וזה המושמע ביותר בחתונות בשווייץ.
ברג כתבה מילים גם לשירי Phillip Boa and the Voodooclub, אותם אפשר לשמוע גם כרקע בספר השמע Sex II (1999), כמו גם את רמשטיין ו-Element of Crime.
מינואר 2016 עד דצמבר 2017, הקריא ברג טקסטים מושחזים משלה שהוקלטו והוקרנו לפני הצגת האורחים בתוכנית הפופולרית Schulz & Böhmermann ברשת ZDFneo.
בימוי

בחודש מרץ 2013, ביימה ברג, בשיתוף הבמאי Hasko Weber, את Angst reist mit (החרדה נוסעת איתנו) בתיאטרון של שטוטגרט.
באותה שנה, כיבד אותה ה-Berliner Festspiele ב"יום עם סיביל ברג" בו ביימה והעלתה מופע רב משתתפים (כ-60 אמנים מוכרים, חלקם חברים אישים וחלקם שותפים לעבודה).
באוקטובר 2015 הועלה המחזה שלה How To Sell A Murder House בבימויה, בתיאטרון Neumarkt Zurch.
קאנון חינוכי

בשנת 2018, שיתףה ברג פעולה עם Simone Meier, Hedwig Richter, Margarete Stokowski ועוד שבע נשים מוכרות בתחומן, ויחד יצרו רשימה של ״נשים שאנחנו צריכים להכיר״ שפורסמה ב-Spiegel Online and Watson.ch באוגוסט 2018. הקאנון הורכב מ-145 נשים וחולק לקטגוריות של מדע, טכנולוגיה, מחקר, פוליטיקה, ספרות ואמנות.